Олатайыбыҙ Әбделвәли Ғәлиулла улы Ғәлиуллин (1908 – 1999) ғүмеренең аҙағына тиклем балаларына ла, туған­дарына ла, Шығай ауылы халҡына ғына түгел, күрше ауыл кешеләренә лә бик кәрәкле булып йәшәне. Бала сағынан уҡ Ҡөрьәндәге сүрә-аяттарҙы яттан белеүе, матур тауыш менән уларҙы көйләп уҡыуы иғтибарҙы йәлеп итте. Ислам диненә ҡағылған йолаларҙы еренә еткереп үтәй белә ине олатайым. Шуға ла уны балаға исем ҡушырға ла, төрлө аяттарға ла хөрмәтләп саҡырҙылар.